Document ID: /roh_data/filtered/swiss_laws_in_ROH.jsonl.gz/110

370.130

Ordinaziun davart la correspundenza giuridica electronica (OCGE)

dals 05-03-2024 (versiun dals 01-04-2025)

Sa basond sin l'art. 45 al. 1 da la Constituziun chantunala1)  sco er sin l'art. 6e al. 3, l'art. 17 al. 4 e l'art. 23a al. 3 da la Lescha davart la giurisdicziun administrativa2)

relaschada da la Regenza ils 5 da mars 2024

1. Disposiziuns generalas

Object

Art.  1 1 Questa ordinaziun regla las modalitads da la correspundenza giuridica electronica tranter ina partida ed in'autoritad en il rom da proceduras d'emprima instanza davant autoritads   administrativas   chantunalas,   sco   er   davant   autoritads   regiunalas   e communalas   ch'èn   suttamessas   al   champ   d'applicaziun   da   la   Lescha   davart   la giurisdicziun administrativa3).

Sistem da transmissiun

Art.  2 1 Sco sistems da transmissiun valan il portal dad e-government dal chantun Grischun tenor la Lescha davart l'administraziun digitala4)  u auters sistems da transmissiun renconuschids da la Regenza tenor l'artitgel 3.

2 Soluziuns d'informatica messas a disposiziun sin fundament dal dretg federal valan sco sistems da transmissiun, uschenavant ch'ellas disponan d'ina procedura da login messa   a   disposiziun   da   la   Confederaziun   u   possedan   ina   procedura   da   login equivalenta a tala.

1) DG 110.100 2) DG 370.100 3) DG 370.100 4) DG 177.100 * tabellas da las modificaziuns a la fin dal relasch

1

370.130

Renconuschientscha da sistems da transmissiun

Art.  3 1 Sistems da transmissiun pon vegnir renconuschids, sch'els:

a)

b)

garanteschan l'integritad e la confidenzialitad da las datas transmessas;

èn   concepids   senza   barrieras,   uschenavant   che   quai   è   economicamain supportabel; e garanteschan   ina   disponibladad   suffizienta   dal   sistem   e   disponan   d'ina protecziun tecnica confurm al stadi actual da la tecnica.

c)

2 Sch'i   vegnan   fatgas   inoltraziuns   u   communitgadas   decisiuns   sur   il   sistem   da transmissiun e sche questas inoltraziuns u decisiuns ston observar in termin en il senn da l'artitgel 9 alinea 1 da la Lescha davart la giurisdicziun administrativa5), sto il sistem ademplir – ultra da las premissas tenor l'alinea 1 – ils suandants puncts:

a)

el   sto   pudair   utilisar   sigils   electronics   e   signaturas   electronicas   tenor l'artitgel 4;

el sto pudair emetter quittanzas ch'èn munidas cun in bul da temp d'in server da temp da referenza sincronisà, quai tar la recepziun d'inoltraziuns e tar la consegna da decisiuns;

el sto registrar tut las proceduras e midadas da datas sco er attribuir talas ad in'utilisadra u ad in utilisader (protocollaziun); e el sto avair in'auta disponibladad dal sistem.

d)

3 Ils sistems da transmissiun renconuschids da la Regenza e lur champs d'applicaziun èn enumerads en l'agiunta 1 da l'ordinaziun.

b)

c)

Sigil electronic e signatura electronica

Art.  4 1 Sco   sigils   electronics   valan   sigils   electronics   reglamentads   che   sa   basan   sin   in certificat reglamentà d'in furnitur da servetschs da certificaziun renconuschì tenor la Lescha federala davart la signatura electronica (CertSE)6).

2 Sco   signaturas   electronicas   renconuschidas   valan   signaturas   electronicas qualifitgadas che sa basan sin in certificat qualifitgà d'in furnitur da servetschs da certificaziun renconuschì tenor la CertSE7).

5) DG 370.100 6) CS 943.03 7) CS 943.03

2

370.130

2. Inoltraziun

2.1. INOLTRAZIUNS SUR IN SISTEM DA TRANSMISSIUN

Consegna

Art.  5 1 Las   inoltraziuns   ad   in'autoritad   ston   vegnir   consegnadas   sur   il   sistem   da transmissiun che vegn designà da l'autoritad e ston cuntegnair las caracteristicas d'identificaziun che vegnan pretendidas per la procedura correspundenta.

2 Las  partidas  ston  transmetter  lur  inoltraziuns  inclusiv  agiuntas  en  in  format  da datoteca usità. L'autoritad po fixar, tge format da datoteca ch'è da duvrar u tge furma che l'inoltraziun sto avair.

3 L'autoritad   communitgescha   en   ina   furma   adequata,   en   tge   proceduras administrativas   che   inoltraziuns   electronicas   èn   pussaivlas   e   tge   premissas   ch'èn d'ademplir.

Caracteristicas d'identificaziun

Art.  6 1 Sco caracteristica d'identificaziun per inoltraziuns sur il portal dad e-government dal chantun Grischun vala in e-conto che correspunda al stgalim da confidenza ch'è previs per la prestaziun administrativa respectiva.

2 Sco   caracteristicas   d'identificaziun   per   inoltraziuns   sur   in   auter   sistem   da transmissiun valan en spezial:

a)

in'unitad d'identificaziun electronica renconuschida tenor las prescripziuns dal dretg federal u ina identitad electronica d'in identity provider svizzer, che sa basa   almain   sin   il   stgalim   da   confidenza 2   tenor   il   model   da   qualitad   per l'autentificaziun da subjects (standard eCH-0170);

ina sequenza da cifras, da bustabs u da segns ch'è gia attribuida a la persuna e ch'è enconuschenta a l'autoritad correspundenta.

b)

Observanza da termins

Art.  7 1 Per  las  inoltraziuns  ch'èn  liadas  a  termins  emetta  il  sistem   da  transmissiun  ina quittanza cun il mument da la recepziun dals documents (quittanza d'entrada). La quittanza d'entrada stat a disposiziun a la speditura u al speditur sco er a l'autoritad per la retratga.

2 Per   observar   ils   termins   è   relevant   il   mument   ch'il   sistem   da   transmissiun   da l'autoritad conferma a la speditura u al speditur cun la quittanza d'entrada.

3

370.130

2.2. FURMAS SUBSTITUTIVAS

Furmas substitutivas

Art.  8 1 Inoltraziuns che na ston betg vegnir suttascrittas sin basa da la lescha e che na ston betg   observar   in   termin   en   il   senn   da   l'artitgel 9 alinea 1   da   la   Lescha   davart   la giurisdicziun   administrativa8),   pon   vegnir   admessas   ordaifer   in   sistem   da transmissiun, sche:

a)

b)

l'autoritad metta a disposiziun formulars online sin sia pagina d'internet; u l'integritad da las datas transmessas è garantida e l'identitad da la speditura u dal speditur è garantida en in'autra moda adequata u n'è betg relevanta; u l'autoritad garantescha l'integritad da las datas transmessas en proceduras cun ina pitschna ristga.

c)

3. Decisiuns

Consegna

Art.  9 1 L'autoritad   metta   a   disposiziun   la   decisiun   per   la   retratga   sin   il   sistem   da transmissiun renconuschì ch'ella utilisescha.

2 Cura ch'ina decisiun stat a disposiziun per la retratga, trametta l'autoritad a las partidas in invit da retratga electronic.

Art.  10

Prescripziuns per la decisiun 1. prescripziuns generalas

1 Las decisiuns e las agiuntas ston per regla avair il format PDF u PDF/A. L'autoritad po trametter las agiuntas en in auter format da datoteca usità.

2. suttascripziun

Art.  11 1 Las decisiuns da las autoritads ston esser suttascrittas cun ina signatura electronica tenor l'artitgel 4.

2 La decisiun po vegnir suttascritta cun in bul da facsimile:

a)

en cas spezials, cunzunt sch'i fa prescha u sche disposiziuns singulas vegnan decretadas en in dumber pli grond;

sche la pretensiun da las partidas vegn acceptada cumplainamain e sch'i na dat naginas intervenziuns en ils dretgs da terzas persunas.

b)

3 Disposiziuns   che   vegnan   decretadas   en   in   grond   dumber   sin   via   electronica   u mecanica, pon vegnir suttascrittas cun in bul da facsimile u na ston avair nagina suttascripziun.

8) DG 370.100

4

370.130

Consentiment

per ina procedura concreta;

per tut las proceduras sin il sistem da transmissiun respectiv.

Art.  12 1 Il consentiment a la communicaziun electronica da decisiuns po vegnir concedì:

a)

b)

2 Ina   inoltraziun   electronica   giuridicamain   valaivla   vala   sco   consentiment   a   la communicaziun electronica da decisiuns en la procedura concreta.

3 Il consentiment po vegnir revocà da tut temp. Sin decisiuns ch'èn gia vegnidas messas a disposiziun sin il sistem da transmissiun per la retratga, n'ha la revocaziun nagin effect.

4 Il consentiment e la revocaziun pon vegnir exprimids sur il sistem da transmissiun u   en   in'autra   moda   che   permetta   ina   cumprova   tras   text.   Il   consentiment   e   la revocaziun pon er vegnir exprimids a bucca per mauns d'in protocol.

Mument da la communicaziun

Art.  13 1 Cun l'emprima retratga da la decisiun u suenter la scadenza dal termin da retratga da 7 dis emetta il sistem da transmissiun ina quittanza (quittanza da retratga).

2 Per mintga adressata ed adressat vegn emessa ina quittanza da retratga separada.

Las quittanzas stattan a disposiziun a l'autoritad sco er a l'adressata u a l'adressat per la retratga.

3 Sco communicaziun durant il termin da retratga da 7 dis vala l'emprima retratga da la decisiun, confermada tras la quittanza da retratga.

4 Sche decisiuns na vegnan betg retratgas entaifer il termin da retratga da 7 dis, vala il 7avel di, suenter che la decisiun è vegnida messa a disposiziun, sco mument da la communicaziun.

4. Invista da las actas sin via electronica

Invista da las actas sur il sistem da transmissiun

Art.  14 1 Uschenavant che l'autoritad admetta inoltraziuns sur in sistem da transmissiun en la procedura respectiva, po ella conceder a las persunas participadas a la procedura da prender   invista   da   las   actas   sur   quest   sistem,   sche   las   persunas   participadas   èn registradas en il sistem da transmissiun ed han dà lur consentiment ad in'utilisaziun per l'invista da las actas.

2 Il consentiment tenor l'alinea 1 na vala betg per l'ulteriur decurs da la procedura, nun che la persuna participada a la procedura decleria quai explicitamain.

5

370.130

Tabella da las modificaziuns - tenor conclus

Conclus 05-03-2024 18-03-2025

Entrada en vigur 01-04-2024 01-04-2025

Element relasch Agiunta 1

Modificaziun emprima versiun midada dal cuntegn

Publicaziun en la CUL 2024-008 2025-027

6

370.130

Tabella da las modificaziuns - tenor element

Element relasch Agiunta 1

Conclus 05-03-2024 18-03-2025

Entrada en vigur 01-04-2024 01-04-2025

Modificaziun emprima versiun midada dal cuntegn

Publicaziun en la CUL 2024-008 2025-027

7

370.130-A1

Agiunta 1: Sistems da transmissiun renconuschids (art. 3 al. 3)

(Versiun dal 1. d'avrigl 2025)

1. Sistems da transmissiun tenor l'art. 3 al. 1

Departament / post da servetsch DIEM / UEnTr

Program d'edifizis

Designaziun

Descripziun da l'intent

DIEM / UCP

Applicaziun web per il rendaquint da la tgira

DGSS / UMDC

DGSS / UMDC

DECA / UCFP

Spurtegl online per dumandar legitimaziuns da persunas estras Optimy

Portal da la furmaziun professiunala

DECA / UNA

eEBA (decleranza elec- tronica da dismessa per ruments da construc- ziun)

DECA / UNA

TUBO

Plattafurma electronica per inoltrar dumondas per promover mesiras da l'effizienza energetica en il sectur dals edifizis Liquidaziun electronica da dumon- das da tgira e da rendaquints da la tgira Inoltraziun digitala da dumondas tras interpresas pitschnas e mesaunas

Inoltraziuns online da projects al Post spezialisà per l'integraziun Servetschs per manaschis d'empren- dissadi e per persunas privatas en connex cun la furmaziun professiu- nala Endataziun ed annunzia electronica da substanzas da construcziun nuschaivlas, da terren contaminà e da deponias veglias en il rom da proceduras per la permissiun da construcziun en vista a la dismessa correcta Plattafurma online per dumandar permissiuns da divergiar da l'obli- gatori d'utilisar uders fins

1

370.130-A1

Departament / post da servetsch DECA / SD DECA  Portal da stipendis

Designaziun

Descripziun da l'intent

Inoltraziun online da dumondas per examinar la pussaivladad da pajar stipendis a persunas en ina scolaziun postobligatorica

2